ওয়েব ডেস্ক: এখন থেকে কলকাতা আন্তর্জাতিক বিমানবন্দরে পরিদর্শকদের আনা-গোনা বন্ধ। নেতাজী সুভাষ চন্দ্র বোস আন্তর্জাতিক বিমানবন্দরে হামলার আতঙ্কের কারণেই এই সিদ্ধান্ত নিয়েছে বিমানবন্দর কর্তৃপক্ষ। অন্তঃরাজ্য ও আন্তর্জাতিক, দুই ক্ষেত্রেই লাগু থাকবে পরিদর্শকদের ওপর নিষেধাজ্ঞা। নিরাপত্তাও বাড়িয়ে দেওয়া হয়েছে কলকাতা নেতাজী সুভাষ চন্দ্র বোস আন্তর্জাতিক বিমানববন্দরে। কোনও যান বিমানবন্দরে ঢোকার আগে তা সার্চের জন্য থাকবে এন্ট্রি পয়েন্ট। এরপর বিমানবন্দরে ঢুকে যাওয়ার পরও পরিবহনের তল্লাশি করবে নিরাপত্তারক্ষীরা। হঠাৎ কেন এতটা করা নিরাপত্তার বন্দোবস্ত করল বিমানবন্দর কর্তৃপক্ষ। সূত্রের খবর্রর, নিরাপত্তা এজেন্সির কাছে একটি হুমকি মেইল আসার পরই তৎপর হয় কর্তৃপক্ষ।